LibreOffice

LibreOffice bulegotika-suite aske bat da. Hainbat osagai ditu, nagusienak testu-tratamenduko programa bat (LibreOffice Writer), kalkulu-orriak editatzeko aplikazio bat (LibreOffice Calc), diapositiba aurkezpenak sortzeko aplikazio bat (LibreOffice Impress), datu-baseen kudeatzaile bat (LibreOffice Base), grafiko bektorialen editore bat (LibreOffice Draw) eta formula matematikoen editore bat (LibreOffice Math).

2010ean sortu zen, The Document Foundation (TDF) erakundeak OpenOffice.org aplikazio multzotik sorturiko adar berri modura. OpenOffice horren fork bat da.

2019. urtetik aurrera, 6.2. bertsiotik aurrera, interfaze klasikoekin batera, ribbon interfazeak hautatzeko aukerak ere eskaintzen ditu.

 Ezaugarriak 

 Bulegotika-suite honetako aplikazio nagusiak 

 Aplikazioa  Oharrak 32px LibreOffice Writer Testu-tratamenduko programa eraginkorra. Erosten diren Microsoft Word edo WordPerfect horien antzekoa.  32px LibreOffice Calc Kalkulu-orri programa. Erosten diren Microsoft Excel edo Lotus 1-2-3 horien antzekoa.  32px LibreOffice Impress Diapositiba aurkezpen programa, Microsoft PowerPoint ospetsuaren antzekoa. Diapositiba aurkezpenak hainbar formatutan gorde, inportatu eta esportatu daitezke, esate baterako SWF formatuko fitxategiak onartzen ditu, (Adobe Flash aplikazioarekin bateragarri). 32px LibreOffice Draw Grafiko bektorialen editorea eta diagramak egiteko tresna erabilgarria, Microsoft Visio horren antzekoa. CorelDRAW hasierako bertsioen parekoa dela esan izan da. Aukera ematen du hainbat diagrama mota egiteko, fluxu-diagramak esate baterako. Maketazio eta edizio aurreratua egiteko tresnak ere baditu, Scribus eta Microsoft Publisher programek dauzkaten antzekoak. 32px LibreOffice Math Math: formula matematikoak eta matematikako idazkeraz idazteko eta editatzeko aplikazioa. XML horren aldaera bat erabiltzen du programak, OpenDocument formatu libreak definiturik. Matematikako formulak eta matematikako idazkera bereziko testuak LibreOffice paketeko bulegotika-suite-eko beste aplikazioetan, (Writer, Calc... horietan), txerta daitezke, kapsulatu daitezke. 32px LibreOffice Base Datu baseak kudeatzeko programa, Microsoft Access horren antzekoa.  Microsoft Access programarekin sorturiko datu-baseak inportatu eta esportatu daitezke, baita beste hainbat formatutakoak ere: (JET), ODBC/JDBC datu iturburuak, baita MySQL, MariaDB, PostgreSQL edo Microsoft Access ere.

 LibreOfficek erabiltzen dituen fitxategien formatuak 
LibreOffice bulegotika paketeak hainbat formatutako fitxategi atzitu ditzake, inportatu ditzake, beste formatu batera bihurtu eta esportatu ditzake. Antzeman ditzake formatu estandarreko hainbat fitxategi mota eta formatu itxi edo pribatiboko beste hainbat.

Esate baterako, testu fitxategiak honako formatuetan inportatu, gorde eta esportatu ditzake:
 Testu fitxategiak 
Formatu estandarreko hauek:
 Testu fitxategi sinplea: .TXT, .text (apaingarri tipografiko asko ez duten testuak gordetzeko erabili izan den formatu arina).
 HTML — HyperText Markup Language (HTML). Web orrialdeentzako formatu estandarra.
 .fodt
 .uot
 .xlm
 OpenDocument
 PDF tipoko fitxategi batzuk formatu irekikoak dira, ez guztiak.
 RTF (testu formatu aberatsa).
 .odt (testu formatu irekien artean agian ohikoena).
 .odp (aurkezpen digitaletan formatu ireki ohikoa).
Estandarretatik kanpo geratu diren testu fitxategi motak, (edo estandarrak diren ala ez eztabaida zabalik mantentzen duten testu motak):
 .doc
 .docx
 .dotx

 XUXEN IV 
LibreOffice aplikazioetan Xuxen txertatu daiteke. (Zuzenketa ortografiko automatikoak, sinonimoak-eta eskaintzen duen aplikazioa da Xuxen).
LibreOfficen hedapenen webgunetik XUXEN IV ortografia-egiaztatzailea deskarga daiteke OXT formatuan. Hedapena instalatzeko, joan LibreOffice Writerren "Tresnak -> Hedapenen kudeatzailea..." atalera eta gehitu hedapena bertan.

 Hobelex 
Hobelex UZEI Terminologia eta Lexikografia Zentroak sortutako lexiko zuzentzaile bat da. LibreOffice 5 eta geroagoko bertsioetan txerta daitekeSustatu.eus 2016-06-21 "HOBELEX LibreOffice-rako: euskarazko zuzentzaile zehatzena, software libreko testu-editore erabilienean eskaini zuen". UZEIkoek euskararako bereziki sortutako teknologia garatu dute, Hunspell SpellChecker motor ezagunetik harago joanez. Betiere Euskaltzaindiaren eta Eusko Jaurlaritzako Terminologia Batzordearen arauak eta gomendioak betetzeko asmoa du UZEIk.

Hobelex erabiltzeak ez dauka zailtasun berezirik. Zuzentzaile ortografikoek egiten duten moduan, gaizki idatzitako hitzak gorriz azpimarratzen ditu. Horrez gain, morfologikoki ongi egon arren, baliteke hitz horrek hobetsitako beste bat izatea; horiek urdinez azpimarratuko ditu programak. Gainean klikatu eta proposamen zuzenena eskaintzen du euskarazko zuzentzaileak.

 Deskargatzeko eta instalatzeko >> Hobelex webgunea <<thumb|Hobelex LibreOfficen instalatzerakoan Huspell SpellChecker motorra desgaitzea komeni da. (Ikus Hobelex eskuliburua)
 Hobelex - Eskuliburua (Nola instalatu, nola erabili) >> Hobelex eskuliburua (9 orrialdeko pdf)

(Adi eskuliburuko 8. orrialdeko oharrari, gezi berde batekin markatuta: Hobelex gure lexiko-zuzentzaile lehenetsia izatea nahi badugu, Hunspell motorra desgaitu egin beharko).

 Euskarazko bertsioa 
The Document Foundation (TDF) erakundeak, Pootle zerbitzari baten bidez, kudeatzen ditu LibreOffice-eko itzulpenak. Euskal lokalizazioa Librezale taldeko boluntarioek eguneratzen duteLibreOffice euskaraz: Librezale taldearen wikian.

LibreOfficen euskarazko itzulpenaren zati handi bat OpenOffice.org euskaratzeko proiektutik dator.

 Laguntza 
LibreOffice suiteko aplikazioek, —testu-prozesatzailea (Writer), kalkulu-orriak editatzeko aplikazioa (Calc), aurkezpenak sortzeko aplikazia (Impress), datu-baseen kudeatzailea (Base), irudi bektorialen editorea (Draw) eta formula matematikoen editorea (Math)—, milaka aukera eskaintzen dizkie erabiltzaileei. Software librearen komunitateak ehunka tutorial eskaintzen ditu online; testu, audio, bideo edo foro formatuetan. Horietako gutxi, oraingoz, euskaraz.
Hona hemen laguntza lortzeko zenbait aukera:
 Laguntza euskaraz 
 ask.libreoffice.org/eu foroa.
 Laguntza gaztelaniaz 
  ask.libreoffice.org/es foroa.
  Testu formatuko eskuliburuak.
 Laguntza frantsesez 
 ask.libreoffice.org/fr (foroa oraindik sortu gabe).
  Testu formatuko eskuliburuak.
 Laguntza ingelesez 
  ask.libreoffice.org/en foroa.
  Testu formatuko laguntza online.
  Testu formatuko eskuliburuak.

erdian|thumb|1000x1000px|LibreOffice paketearen jatorria eta betsioen historia.

 Erreferentziak 

 Kanpo estekak 

Kategoria:Bulegotika-suiteak
Kategoria:Euskaratutako software librea
Kategoria:Javarekin programatutako software librea
Kategoria:Unix softwarea